প্রতিদিন ডেস্ক :: জাতীয় সংসদ নির্বাচনের সম্ভাব্য তারিখ ও নির্বাচনকালীন সরকারের বিষয়ে অর্থমন্ত্রী আবুল মাল আবদুল মুহিতের দেওয়া বক্তব্য হঠাৎ আলোড়ন তুলে দিয়েছে রাজনৈতিক অঙ্গন ও সংশ্নিষ্ট মহলে। ক্ষমতাসীন দলের ভেতরেই এ নিয়ে নেতিবাচক প্রতিক্রিয়া সৃষ্টি হয়েছে। সরকারের একাধিক মন্ত্রী ও প্রধান নির্বাচন কমিশনারের কথায় গতকাল বৃহস্পতিবার অর্থমন্ত্রীর বক্তব্যের বিরোধিতা ও সমালোচনা প্রকাশ পেয়েছে। তবে সংসদের বাইরে থাকা বিরোধী দল বিএনপি নেতারা গতকাল পর্যন্ত এ নিয়ে কোনো মন্তব্য করেননি।